ජනමාධ්‍ය හා ප්‍රවෘත්ති අමාත්‍ය කෙහෙළිය රඹුක්වැල්ල, නිළි රැජන මාලිනී ෆොන්සේකා, ප්‍රවෘත්ති හා ජනමාධ්‍ය අමාත්‍යාංශයේ ලේකම් ආචාර්ය චරිත හේරත්, ප්‍රවෘත්ති දෙපාර්තමේන්තුවේ අධ්‍යක්ෂ ජනරාල් ආරියරත්න ඇතුගල යන මහත්ම මහත්මීන් රැසක් මෙම අවස්ථාවට සහභාගී වී සිටියහ.ඉතාලි තානාපති කාර්යාලය විසින් සංවිධානය කරන ලද පළමු ඉතාලි ශ්‍රී ලංකා කෙටි චිත්‍රපට උළෙල 2012 හි හොඳම කෙටි චිත්‍රපටය ලෙස ඉල්හාම් හොසින් විසින් තිර රචනය කොට අධ්‍යක්ෂණය කළ ‘චාවෝ’ සම්මාන ලබයි.තුමිදු දොඩන්තැන්න සහ දසුන් පතිරණ එහි රංගන දායකත්වය සැපයීය.ඉහත සම්මාන උළෙල සඳහා කෙටි චිත්‍රපට 70 ක් ඉදිරිපත් වූ අතර අනෝමා වීරසේකරගේ ‘ලිපිය’ සහ අජන්තා විජයවර්ධනගේ ‘සංක්‍රාන්ති’ යන කෙටි චිත්‍රපට අවසාන තරගකාරී චිත්‍රපට හය අතරට සුදුසුකම් ලැබීය.සම්මානලාභී ඉල්හාම්’ අවසන් වටය නියෝජනය කරන ලද අනෝමා සහ අජන්තා ශ්‍රී ලංකා රූපවාහිනී අභ්‍යාස ආයතනයේ ශිෂ්‍යයන් වීම විශේෂත්වයකි.රුක්මණී දේවියගේ තිස් හතර වැනි ගුණ අනුස්මරණය නිමිත්තෙන් ඇය පිළිබඳ සියලු තතු අඩංගු කළ වෙබ් පිටුවක් www.rukmanidevi.org  නමින් පසුගියදා බස්නාහිර පළාත් සෞන්දර්ය නිකේතනයේ පැවති කෙටි උත්සවයකදී හෙළ නිළි රැජන මාලිනිය අතින් අන්තර් ජාලයට මුදා හැරිණ.මේ ඒ අවස්ථාවයි.